EkBass/fiwiki-20250220-pages-articles huggingface dataset:
Eric Gordon

Eric Gordon Jr. (s. 25. joulukuuta 1988 Indianapolis, Indiana)NBA.com: Gordonin kausitilastot on bahamalais-yhdysvaltalainen koripalloilija, pelipaikaltaan takamies. Gordon herätti huomiota jo vuonna 2006, kun Illinois'n yliopisto ja Indianan yliopisto kilpailivat lahjakkaan pelaajan saamisesta omiin riveihinsä. Hän päätyi Indianaan, ja hyvän yliopistokauden 2007–2008 jälkeen NBA-seura Los Angeles Clippers varasi hänet vuoden 2008 varaustilaisuudessa seitsemäntenä pelaajanaNBA.com: vuoden 2008 varatut pelaajat. NBA-kaudella 2008–2009 Gordon pelasi 78 runkosarjaottelussa keskimäärin 34,3 minuuttia ja teki 16,1 pistettä. Hänet valittiin tammikuussa 2009 läntisen konferenssin kuukauden tulokkaaksiNBA.com: Eric Gordon Named T-Mobile Western Conference Rookie of the Month. NBA-kaudella 2009–2010 hän pelasi 62 ottelussa keskimäärin 36,0 minuuttia ja teki 16,9 pistettä. Kummallakaan kaudella Clippers ei päässyt pudotuspeleihin. Joulukuussa 2011 Gordon siirtyi New Orleans Hornetsiin (vuodesta 2013 nimeltään Pelicans) osana pelaajakauppaa, jossa Clippers hankki pelintekijä Chris Paulin. Hän ei pystynyt pelaamaan työsulun lyhentämällä kaudella 2011–2012 kuin yhdeksän ottelua polvivamman vuoksi. Kaudella 2012–2013 loukkaantumiset rajoittivat hänen kautensa 42 otteluun. Heinäkuussa 2016 Gordon siirtyi Houston Rocketsiin.http://www.nba.com/rockets/news/rockets-sign-free-agents-ryan- anderson-and-eric-gordon Ensimmäisen Rockets-kautensa päätteeksi hänet palkittiin NBA:n parhaana kuudentena pelaajana ensimmäisenä pelaajana joukkueen historiassa.http://www.nba.com/rockets/news/eric-gordon-named-nba- sixth-man-year Gordon pelasi maailmanmestaruuden voittaneessa Yhdysvaltain maajoukkueessa vuoden 2010 MM-kilpailuissa Turkissa. Gordon sai vuonna 2023 luvan edustaa äitinsä alkuperäisen kotimaan Bahaman maajoukkuetta ja pelasi joukkueessa vuoden 2024 olympialaisten karsinnoissa. == Lähteet == * NBA.com: Eric Gordon === Viitteet === == Aiheesta muualla == Luokka:Yhdysvaltalaiset koripalloilijat Luokka:Bahamalaiset koripalloilijat Luokka:Vuonna 1988 syntyneet Luokka:Elävät henkilöt
Sylvään koulu

thumb|225px|Sylvään yläkoulun julkisivua. Sylvään koulu sijaitsee Vammalassa Sastamalassa, Pirkanmaalla. Sylvään yläasteella on noin 500 oppilasta ja 50 opettajaa. Sylvään koulu oli Suomen ensimmäinen nimenomaan peruskouluksi suunniteltu koulutalo, ja sen suunnitteli arkkitehti Osmo Lappo. Rakennustyön urakoi Polar-rakennus Oy. Koulutalo otettiin käyttöön syyslukukauden alussa 1973, jolloin Vammalassa siirryttiin peruskoulujärjestelmään. Rehtoreina ovat toimineet Jussi Virta (1973–1992), Marjatta Vanha-Kämppä (1992–2002) ja Jari Andersson (vuodesta 2002). Koulussa on ollut vuosittain 40–50 opettajaa. Tyrvään Sanomat 24.9.2013, s. 11. Sylvään koulussa on vuodesta 1985 lähtien järjestetty jokakesäiset Vanhan kirjallisuuden päivät. Koulun liikuntasali oli Vammalan Lentopallon (VaLePa) kotisali syksyyn 2012 saakka, jolloin Vammalaan valmistui uusi palloiluhalli Vexve Areena. == Lähteet == == Aiheesta muualla == * Sylvään koulun verkkosivut Luokka:Sastamalan oppilaitokset Luokka:Suomen peruskoulut Luokka:Osmo Lapon suunnittelemat rakennukset
10000 Myriostos

10000 Myriostos on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi A. G. Wilson vuonna 1951. Pikkuplaneetan nimi tulee sen numeron mukaan, sillä Myriostos tarkoittaa kreikaksi 10000. Ennen nimeämistään asteroidi tunnettiin tunnuksella 1951 SY. Koska Myriostoksen absoluuttinen magnitudi (H) on 15,3, sen läpimitta on todennäköisesti kahden ja viiden kilometrin välillä. Numerosta 10000 piti aluksi tulla vuonna 1930 löydetylle ja aluksi planeetaksi luokitellulle Plutolle uusi numero, kun tähtitieteilijät huomasivat sen olevan vain yksi pienistä jäisistä kohteista Neptunuksen takana (ensimmäinen Pluton jälkeen löydetty kohde löydettiin vuonna 1992). Ajatus kuitenkin kohtasi vastustusta ja se hylättiin. Täten numero annettiin pikkuplaneetalle 1951 SY, josta tuli 10000 Myriostos. Kun yhä suurempia transneptunisia kohteita kuten Quaoar, Sedna ja Eris rupesi löytymään, Pluto lopulta menetti asemansa planeettana vuonna 2006 ja sai numeron 134340. ==Lähteet== *JPL Small-Body Database Browser: 10000 Myriostos (1951 SY) *THE ASTRONOMER Electronic Circular No 1420 1999 Jun 20 08.52UT *Pluto and the Developing Landscape of Our Solar System * *MPEC 2006-R19 : EDITORIAL NOTICE *Discovery Circumstances: Numbered Minor Planets (5001)-(10000): Minor Planet Center *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Mažeikiain kunnallispiiri

Mažeikiain kunnallispiiri () on yksi Liettuan kuudestakymmenestä kunnallispiiristä, joka sijaitsee Telšiain läänissä. Pohjoisessa se rajoittuu Latviaan. Vuonna 2008 kunnallispiirin väkiluku oli 65 109 asukasta. Hallinnollisena keskuksena toimii Mažeikiai. ==Asutuskeskukset== ===Kaupungit=== *Mažeikiai (hallinnollinen keskus) *Viekšniai *Seda ===Kauppalat=== *Tirkšliai *Laižuva ===Kaupunkia pienemmät=== *Žemalė *Balenos *Krakiai *Kalnėnai *Palnosai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Telšiain lääni
Plungėn kunnallispiiri

Plungėn kunnallispiiri () on yksi Liettuan kuudestakymmenestä kunnallispiiristä, joka sijaitsee Telšiain läänissä. Vuonna 2008 kunnallispiirin väkiluku oli 43 444 asukasta. Hallinnollisena keskuksena toimii Plungė. ==Asutuskeskukset== ===Kaupungit=== *Plungė (hallinnollinen keskus) ===Kauppalat=== *Plateliai *Alsėdžiai *Žemaičių Kalvarija *Kuliai ===Kylät=== *Varkaliai *Šateikiai *Prūsaliai *Babrungas *Stalgėnai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Telšiain lääni
Curt Hawkins

Brian Myers (s. 20. huhtikuuta 1985)Brian Myers Wrestlingdata- sivustollaViitattu 20.7.2024 on yhdysvaltalainen showpainija. Hän on työskennellyt mm. World Wrestling Entertainmentissä, jossa hän paini kehänimellä Curt Hawkins.Curt Hawkins WWE-sivustollaViitattu 20.7.2024 WWE:ssä hän paini pitkään Major Brothers-joukkueessa. ==Muita tietoja== *Lopetusliike: HeatSeeker (Diving elbow drop) *Pituus: 185 cm *Paino: 100 kg ==Lähteet== Luokka:Yhdysvaltalaiset showpainijat Luokka:Vuonna 1985 syntyneet Luokka:Elävät henkilöt
Åvikinjärvi

Åvikinjärvi on Paimionjoen vesistöön kuuluva järvi Somerolla. Järven korkeus merenpinnasta on 81,2 metriä, pinta-ala on 7,9 hehtaaria ja rantaviiva 1,3 km. Järvi on osa Paimionjoen yläjuoksun järviketjua, jossa lähin yläpuolinen järvi on vajaan kolmen kilometrin jokiosuuden päässä sijaitseva Pusulanjärvi ja lähin alapuolinen järvi parin sadan metrin jokiosuuden päässä sijaitseva Pitkäjärvi. Järven pohjoisrannalla Someron Sillanpään kylässä sijaitsee Åvikin kartano, jossa vuosina 1748–1833 toimi Åvikin lasitehdas, ja järven etelärannalla on sijainnut Someron Jurvalan kylän historiallinen kylätontti. Åvikin kartanon sivuitse järven pohjoispuolelta kulkee valtakunnallisesti merkittäväksi rakennetuksi kulttuuriympäristöksi määritelty Hämeen Härkätie (yhdystie 2810). ==Lähteet== Luokka:Someron järvet Luokka:Paimionjoen vesistö
Rietavasin kunta

Rietavasin kunta () on yksi Liettuan kuudestakymmenestä kunnasta, joka sijaitsee Telšiain läänissä. Vuonna 2008 kunnan väkiluku oli 10 085 asukasta. Hallinnollisena keskuksena toimii Rietavas. ==Asutuskeskukset== ===Kaupungit=== *Rietavas (hallinnollinen keskus) ===Kauppalat=== *Tverai *Daugėdai *Medingėnai ===Kylät=== *Sauslaukis *Daugėdai *Labardžiai *Medingėnai *Vatušiai *Pelaičiai *Giliogiris *Budrikiai ==Lähteet== *Portrait of the Regions of Lithuania ==Aiheesta muualla== *Kunnan virallinen sivusto Luokka:Liettuan kunnat Luokka:Telšiain lääni
Telšiain kunnallispiiri

Telšiain kunnallispiiri () on yksi Liettuan kuudestakymmenestä kunnallispiiristä, joka sijaitsee Telšiain läänissä. Vuonna 2008 kunnallispiirin väkiluku oli 54 745 asukasta. Hallinnollisena keskuksena toimii Telšiai. ==Asutuskeskukset== ===Kaupungit=== *Telšiai (hallinnollinen keskus) *Varniai ===Kauppalat=== *Tryškiai *Luokė *Eigirdžiai *Nevarėnai ===Kylät=== *Rainiai *Degaičiai *Ryškėnai *Dūseikiai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Telšiain lääni
Elektrėnain kunta

Elektrėnain kunta () on yksi Liettuan kuudestakymmenestä kunnasta, joka sijaitsee Vilnan läänissä. Vuonna 2008 kunnan väkiluku oli 27 911 asukasta. Kunnan hallinnollisena keskuksena toimii Elektrėnai. ==Asutuskeskukset== ===Kaupungit=== *Elektrėnai (hallinnollinen keskus) *Vievis ===Kaupunkia pienemmät=== *Beižionys *Gilučiai *Kazokiškės *Kietaviškės *Pastrėvys *Semeliškės ==Lähteet== *Portrait of the Regions of Lithuania ==Aiheesta muualla== *Kunnan virallinen sivusto Luokka:Liettuan kunnat Luokka:Vilnan lääni
Kurjet (suku)

Kurjet (Grus) on kurkilintujen lahkoon ja kurkien (Gruidae) heimoon kuuluva lintusuku. Kurjet ovat isokokoisia, pitkäjalkaisia ja -kaulaisia rantojen ja kosteikkojen lintuja. Niiden höyhenpuku on tavallisesti harmaa tai valkoinen, ja niiden päässä tai pyrstössä on usein kirkkaampia kuvioita ja höyhenmuodostelmia. Koiras on yleensä naarasta kookkaampi. Kurjet rakentavat pesänsä maahan. Pesä on kasveista koottu keko. Naaras munii tavallisesti yhdestä kolmeen munaa, joskus neljä. Haudonta-aika vaihtelee neljän ja viiden viikon välillä. Poikaset ovat pesäpakoisia ja seuraavat pian emojaan ruoan etsinnässä. Kurkiperhe pysyy yhdessä syysmuutolle asti, ja usein ne muuttavat yhdessä talvehtimisseuduille.Perrins, Christopher M. (päätoim.): Otavan lintutieto – Maailman linnut. Otava, 1992. ISBN 951-1-12001-8 Kurkien suvussa on kymmenen lajia.Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto, 29.8.2010 *Lumikurki, Grus leucogeranus *Hietakurki, Grus canadensis *Saruskurki, Grus antigone *Australiankurki, Grus rubicunda *Silmälasikurki, Grus vipio *Kurki, Grus grus *Munkkikurki, Grus monacha *Trumpettikurki, Grus americana *Mustakaulakurki, Grus nigricollis *Mantšuriankurki, Grus japonensis == Lähteet == Luokka:Kurjet
Tennis kesäolympialaisissa 1988

Vuoden 1988 kesäolympialaisten tennis järjestettiin 20. syyskuuta - 1\. lokakuuta 1988 Soul Olympic Park Tennis Centerissä, Etelä-Koreassa. Tämä oli kahdeksas kerta kun laji oli mukana virallisena lajina olympialaisten ohjelmassa. Viimeksi tenniksessä kilpailtiin mitaleissa kesäolympialaisissa 1924, mutta laji oli myös mukana näytöslajina vuosina 1968 ja 1984. Mukana oli 129 osanottajaa 38 eri maasta. Tapahtumia oli neljä. Kolmannet sijoitukset jaettiin kahden joukkueen tai pelaajan kesken. ==Mitalistit== Tapahtuma Kultaa Hopeaa Pronssia Miesten kaksinpeli Miloslav Mečíř Tim Mayotte Stefan Edberg Miesten kaksinpeli Miloslav Mečíř Tim Mayotte Brad Gilbert Miesten nelinpeli Ken Flach ja Robert Seguso Emilio Sánchez ja Sergio Casal Miloslav Mečíř ja Milan Šrejber Miesten nelinpeli Ken Flach ja Robert Seguso Emilio Sánchez ja Sergio Casal Stefan Edberg ja Anders Järryd Naisten kaksinpeli Steffi Graf Gabriela Sabatini Zina Garrison Naisten kaksinpeli Steffi Graf Gabriela Sabatini Manuela Maleeva Naisten nelinpeli Pam Shriver ja Zina Garrison Jana Novotná ja Helena Suková Elizabeth Smylie ja Wendy Turnbull Naisten nelinpeli Pam Shriver ja Zina Garrison Jana Novotná ja Helena Suková Steffi Graf ja Claudia Kohde-Kilsch ==Mitalitaulukko== 1\. 2 1 2 5 2\. 1 1 1 3 3\. 1 0 1 2 4\. 0 1 0 1 4\. 0 1 0 1 6\. 0 0 2 2 7\. 0 0 1 1 7\. 0 0 1 1 == Lähteet == *Tennis at the 1988 Seoul Summer Games Luokka:Kesäolympialaiset 1988 1988 Olympialaiset Olympialaiset
225088 Gonggong

225088 Gonggong (symboli: ), ennen nimeämistään (225088) 2007 OR10 tai 2007 OR10, on transneptuninen kohde eli Neptunusta kauempana Auringosta kiertävä pikkuplaneetta. Kohde kiertää Aurinkoa Hajanaisessa kiekossa. Gonggongin löysivät M. E. Schwamb, M. E. Brown ja D. Rabinowitz vuonna 2007. Brown uskoo kappaleen olevan todennäköisesti kooltaan jotain Quaoarin ja Sednan väliltä. Gonggongin rata muistuttaa Eriksen rataa. Brown kutsui aluksi Gonggongia lempinimellä "Snow White" eli Lumikki, sillä hän luuli sen olevan valkea.Astronomers find ice and possibly methane on Snow White, a distant dwarf planet Kappaleen virallistettu nimi, Gonggong, tulee kiinalaiselta vedenjumalalta. Gonggong on kooltaan todennäköisesti yksi suurimmista transneptunisista kohteista. Se on mitä todennäköisimmin kääpiöplaneetaksi kelpaava kappale. Gonggongilla on myös kuu, Xiangliu, jonka läpimitta on noin 300km. ==Lähteet== *JPL Small-Body Database Browser: 225088 Gonggong (2007 OR10) *List Of Centaurs and Scattered-Disk Objects *List Of Centaurs and Scattered-Disk Objects *Mike Brown's Planets:Snow White needs a bailout *JPL Small-Body Database Browser: 136199 Eris (2003 UB313) *List of Known Trans- Neptunian Objects (and other outer solar system objects) *Numbered minor planets === Viitteet === Luokka:Kuiperin vyöhyke Luokka:Transneptuniset kohteet Luokka:Mahdolliset kääpiöplaneetat
Kenneth Henry

Kenneth Charles ”Ken” Henry (7. tammikuuta 1929 Chicago, Illinois – 1. maaliskuuta 2009 Lake Bluff, Illinois) oli yhdysvaltalainen pikaluistelun olympiavoittaja.Olympedia Sankt Moritzin talviolympialaisissa 1948 Henry sijoittui 500 metrillä viidenneksi,Wallechinsky, s. 97 1 500 metrillä 22:nneksi ja 5 000 metrillä 18:nneksi. Neljä vuotta myöhemmin Oslon olympialaisissa 1952 hän voitti 500 metrillä kultaa ajalla 43,2 voittaen maanmiehensä Donald McDermottin 0,7 sekunnilla.Wallechinsky, s. 98 Oslossa hän sijoittui 1 500 metrillä 17:nneksi ja 5 000 metrillä 29:nneksi. Cortina d’Ampezzon olympialaisissa 1956 Henry sijoittui 500 metrillä 17:nneksi. Squaw Valleyn talviolympialaisissa 1960 Henry sytytti avajaisissa olympiatulen. Pikaluistelun MM-kilpailuissa Henry oli vuosina 1949 ja 1952 nopein 500 metrillä ja sijoittui yhteispisteissä neljänneksi. == Lähteet == * * ===Viitteet=== Luokka:Yhdysvaltalaiset pikaluistelijat Luokka:Yhdysvaltalaiset olympiavoittajat Luokka:Vuonna 1929 syntyneet Luokka:Vuonna 2009 kuolleet
Kirahviakaasia

Kirahviakaasia (Acacia erioloba) on puu, jota kasvaa eteläisessä Afrikassa autiomaatasangoilla ja joen rannoilla. Se kasvaa yleensä 8–12 metriä korkeaksi, mutta voi kasvaa myös 16 metriä korkeaksi. Kirahviakaasian hedelmät ovat isoja, litteitä ja kaartuneita palkoja. Ne ovat pituudeltaan 13 senttimetriä ja leveydeltään 5 senttimetriä. Kukat ovat keltaisia ja pallomaisia. Kirahviakaasian palkoja käytetään ruokana ja rehuna ja puuainesta käytetään polttopuuna. == Lähteet == == Aiheesta muualla == * Acacia erioloba - camel thorn tree seeds * Flora of Zimbabwe: Acacia erioloba E. Mey. * United States Department of Agriculture (USDA): Acacia erioloba Luokka:Akaasiat Luokka:Puut
Kurjet

Kurjet (Gruidae) on kurkilintujen lahkoon kuuluva lintuheimo. ==Ulkonäkö ja koko== Kurjet ovat hyvin suuria, ja niiden jalat ja kaula ovat pitkät. Kurjilla on suora, terävä ja tikarimainen nokka. Niiden tertiaalit (sisimmät kyynärsulat) ovat pidentyneet ja puuhkamaiset, ja voivat näyttää erehdyttävästi pyrstöltä, mutta oikea pyrstö on lyhyt ja piilossa tertiaalien alla. Lentäessään kurjet kaartelevat usein. Ne muuttavat auramuodostelmissa tai pitkissä jonoissa. Kurjet lentävät hitaasti ja yleensä korkealla liitäen pitkään ja kaarrellen nousevissa ilmavirtauksissa. Kurkien lentäessä niiden kaula on suorana ja pitkät jalat sojottavat takana. ==Suvut== Kurkien heimoon kuuluu neljä sukua, joissa on yhteensä viisitoista lajia.Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [29.8.2010] *Kruunukurjet (Balearica), kaksi lajia *Kurjet (Grus), kymmenen lajia *Neitokurjet (Anthropoides), kaksi lajia *Helttakurki (Bugeranus carunculatus) == Lähteet == * Luokka:Seulonnan keskeiset artikkelit
Jaakonsiilikäs

Jaakonsiilikäs (Tyria jacobaeae) on siilikkäisiin kuuluva perhonen ja suvun Tyria ainoa laji. == Koko ja ulkonäkö == Keskikokoinen, punamusta perhonen. Etusiipien pohjaväri on mustanruskea. Siiven etu- ja takareunassa on siiven suuntainen punainen raita ja siiven kärjessä kaksi punaista täplää. Takasiivet ovat karmiininpunaiset ja niissä on ohut, tumma reunus. Siipiväli 32-42 mm.http://ukmoths.org.uk/show.php?bf=2069http://www2.nrm.se/en/svenska_fjarilar/t/tyria_jacobaeae.htmlhttp://www.butterfly- conservation.org/uploads/Cinnabar.pdf Ulkonäkönsä perusteella lajin voi sekoittaa vain punatäpliin (suku Zygaena), mutta siilikäs on näitä kookkaampi ja sen siivet ovat leveämmät. Toukka on väritykseltään räikeän keltamusta ja poikittaisraidallinen.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 420–421 == Levinneisyys ja lentoaika == Jaakonsiilikästä tavataan Länsi-Euroopasta Keski-Aasiaan ulottuvalla vyöhykkeellä. Suomessa jaakonsiilikäs on harhailija, jota on tavattu satunnaisesti etelä- ja lounaisrannikolla.Suomen perhostutkijain seura Keski-Euroopassa laji lentää toukokuusta kesäkuuhun, Suomessa perhosia on tavattu kesäkuussa,Perhoswiki yhteensä viitisenkymmentä kertaa. == Elinympäristö ja elintavat == Jaakonsiilikäs viihtyy kuivilla ja hiekkaisilla ympäristöillä. Se on melko hidas lentäjä ja aikuiset perhoset lentävät pääasiassa yöllä, joskin häirittynä myös päivällä. Yksilöitä voi tulla joskus valolle, yleensä myöhään yöllä. Ilmastollisesti sopivia vuosina lajilla on taipumus yleistyä voimakkaasti ja levitä samalla uusille esiintymispaikoille. Naaras munii yhteensä 200-300 munaa noin 20-40 munan ryhmissä ravintokasvin lehtien alapinnoille. Kotelo talvehtii, usein kahdesti. == Ravintokasvi == Toukan ravintokasveja ovat villakot, erityisesti kuitenkin jaakonvillakko (Jacobaea vulgaris). == Lähteet == == Aiheesta muualla == *Evolutionary recruitment of a flavin-dependent monooxygenase for the detoxification of host plant-acquired pyrrolizidine alkaloids in the alkaloid-defended arctiid moth Tyria jacobaeae Luokka:Siilikkäät
AND-portti

AND-portti (, käytetään suomalaista nimitystä ja) on looginen portti, joka vastaa loogista konjunktio-operaatiota ja siten sanaa ”ja”. Operaatiosta käytetään logiikassa joskus symbolia \land. Sen merkitys on ”kun molemmat ovat tosia”, ts. propositiologiikan kaavana: (p_0 \ and \ p_1) \Leftrightarrow (p_0 \land p_1) ja totuustauluna: p0 p1 p0 and p1 0 0 0 0 1 0 1 0 0 1 1 1 == Ohjelmointikielissä == Ohjelmointikielissä AND bittioperaatio merkitään usein `&` erona Boolen algebran mukaisesta operaatiosta `&&`. == Katso myös == * NOT-portti * OR-portti * NOR-portti * NAND-portti * XOR-portti * XNOR-portti Luokka:Digitaalitekniikka Luokka:Matemaattinen logiikka
Tennis kesäolympialaisissa 1992

Vuoden 1992 kesäolympialaisten tennis järjestettiin 28. heinäkuuta - 8\. elokuuta 1992 Barcelona Tennis Olímpicissa, Espanjassa. Tämä oli yhdeksäs kerta kun laji oli mukana olympialaisten ohjelmassa virallisena lajina. Mukana oli 177 osanottajaa 48 eri maasta. Tapahtumia oli neljä. Kolmannet sijat jaettiin kahden pelaajan tai joukkueen kesken. ==Mitalistit== Tapahtuma Kultaa Hopeaa Pronssia Miesten kaksinpeli Marc Rosset Jordi Arrese Goran Ivanišević Miesten kaksinpeli Marc Rosset Jordi Arrese Andrei Tšerkasov Miesten nelinpeli Boris Becker ja Michael Stich Wayne Ferreira ja Piet Norval Goran Ivanišević ja Goran Prpić Miesten nelinpeli Boris Becker ja Michael Stich Wayne Ferreira ja Piet Norval Javier Frana ja Christian Miniussi Naisten kaksinpeli Jennifer Capriati Steffi Graf Mary Joe Fernández Naisten kaksinpeli Jennifer Capriati Steffi Graf Arantxa Sánchez Vicario Naisten nelinpeli Gigi Fernández ja Mary Joe Fernández Conchita Martínez ja Arantxa Sánchez Vicario Leila Meskhi ja Nataša Zvereva Naisten nelinpeli Gigi Fernández ja Mary Joe Fernández Conchita Martínez ja Arantxa Sánchez Vicario Nicole Bradtke ja Rachel McQuillan ==Mitalitaulukko== 1\. 2 0 1 3 2\. 1 1 0 2 3\. 1 0 0 1 4\. 0 2 1 3 5\. Etelä-Afrikka 0 1 0 1 6\. 0 0 2 2 6\. 0 0 2 2 8\. 0 0 1 1 8\. 0 0 1 1 == Lähteet == *Tennis at the 1992 Barcelona Summer Games Luokka:Kesäolympialaiset 1992 1992 Olympialaiset Olympialaiset 1992
Munkkikurki

Munkkikurki (Grus monacha) on Itä-Aasiassa elävä kurkilintu. Coenraad Jacob Temminck kuvaili lajin holotyypin Hokkaidosta ja Koreasta vuonna 1835. == Koko ja ulkonäkö == Munkkikurjen ruumiinpituus on 100 senttiä ja paino noin 3,75 kiloa. Se on suunnilleen tavallisen kurjen kokoinen. Koiraat ovat hieman naaraita suurempia, mutta muutoin sukupuolet ovat jokseenkin samannäköiset. Ruumis on pääosin liuskeenharmaa. Pyrstö ja osa siipisulista ovat mustat. Pää ja kaulan yläosa ovat valkoiset. Laji voi näyttää kaukaa katsottuna miltei mustalta. Siipien ollessa lepoasennossa pitkät kiharaiset olkasulat roikkuvat takaruumiin yli. Silmien väritys vaihtelee pähkinänoranssista oranssinruskeaan. Jalat ovat miltei mustat. Aikuisilla linnuilla on punainen, lähes kalju päälaki, josta sojottaa muutamia mustia haivenia. Nuorten päälaki on ensimmäisen elinvuoden ajan musta. == Levinneisyys ja elinympäristö == Munkkikurjen levinneisyys käsittää Venäjän kaakkoisosan ja Kiinan pohjoisosan. Sen uskotaan pesivän myös Mongolian pohjoisosissa. Maailman populaatio on kooltaan noin 11 500 yksilöä. Munkkikurki on muuttolintu, joka talvehtii pääasiassa Japanin eteläosissa ja vähäisessä määrin myös Etelä-Koreassa ja Kiinan keski- ja itäosissa. Yli 80 % maailman munkkikurjista talvehtii Izumin ruokinta-asemalla Kyūshūn saarella. Munkkikurjet pesivät ja ruokailevat Kaakkois-Venäjän ja Kiinan taigalla sijaitsevilla rahkasammalsoilla, metsäisillä kosteikoilla ja vuoristolaaksoissa. Pesintäkauden ulkopuolella ne liikkuvat Etelä-Siperian ja Koillis-Mongolian alavilla, avoimilla kosteikoilla, luonnollisilla ruohotasangoilla ja pelloilla. Talvella ne elävät kosteikoilla, marskimailla, rannikon vuorovesialueilla ja maatalousalueilla. == Elintavat == === Ravinto === Munkkikurki on kaikkiruokainen. Sen ravintoa ovat vesikasvit, marjat, juuret, versot, maavarret, silmut, ruohot, hyönteiset, sammakkoeläimet ja muut pikkueläimet. Korean ja Japanin ruokinta- asemilla kurjille tarjotaan riisiä, vehnää ja muuta viljaa. === Lisääntyminen === Munkkikurjet palaavat pesimäalueilleen pareittain tai pieninä parvina huhti-toukokuussa. Lajin pesä on hankala löytää. Munat ovat oliivinvihreät ja tummemmat kuin muilla kurkilajeilla. Molemmat vanhemmat hautovat munia. Haudonta-aika kestää 27–30 päivää. Koiras puolustaa pesää aina silloin kun se ei itse ole hautomassa. Poikasista tulee lentokykyisiä noin 75 päivän jälkeen. Munkkikurkiperhe jättää pesintäalueen elokuussa. Laji voi joillakin alueilla risteytyä tavallisen kurjen kanssa. == Lähteet == Luokka:59.3 Linnut Luokka:Kurjet Luokka:Uhanalaiset linnut
Šalčininkain kunnallispiiri

Šalčininkain kunnallispiiri () on yksi Liettuan kuudestakymmenestä kunnallispiiristä, joka sijaitsee Vilnan läänissä. Kaakossa kunnallispiiri rajoittuu Valko-Venäjään. Vuonna 2008 kunnallispiirin väkiluku oli 37 552 asukasta. Hallinnollisena keskuksena toimii Šalčininkai. ==Asutuskeskukset== ===Kaupungit=== *Šalčininkai (hallinnollinen keskus) *Eišiškės *Baltoji Vokė ===Kaupunkia pienemmät=== *Dieveniškės *Jašiūnai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Vilnan lääni
Riipustekatkoyökkönen

Riipustekatkoyökkönen (Agrotis clavis) on yleinen keskikesän yöperhonen. == Koko ja ulkonäkö == Etusiipien pohjaväri on punertavanharmaa. Siiven tyvi- ja kärkiosa ovat hieman keskiosaa tummempia ja sisempi poikkiviiru erottuu tummana yleensä vaivatta. Myös siiven etureuna on usein selvästi muuta siipeä tummempi. Yökköskuvioista munuaistäplä, rengastäplä ja keilatäplä erottuvat selvästi niiden selvän mustan reunuksen vuoksi. Munuais- ja rengastäplässä on usein myös tumma keskusalue. Takasiivet ovat tasaisen harmaanruskeat, ja niissä on hieman tummempi reunus. Ruumis on tukeva ja harmaan karvainen. Tuntosarvet ovat sulkamaiset ja kapenevat kärkeä kohti. Siipiväli on 34-41 mm.http://www2.nrm.se/en/svenska_fjarilar/a/agrotis_clavis.htmlhttp://ukmoths.org.uk/show.php?bf=2088 Agrotis clavis-o.jpg| Antenneissa ja selässä näkyy selkeä uros Agrotis clavis-u.jpg| Alapuoli Agrotis clavis-f.jpg| Edestä Agrotis clavis-s.jpg| Sivusta == Levinneisyys ja lentoaika == Lentoaika on kesäkuun lopusta heinäkuun lopulle.http://wibe.ath.cx/hyonteiset/index.php?option=com_content&view;=article&id;=17192 == Elinympärisö ja elintavat == Riipustekatkoyökkönen viihtyy mm. joutomaa- alueilla. Laji lentää usein valolle. == Ravintokasvi == Toukka elää monilla ruohovartisilla kasveilla. == Lähteet == == Aiheesta muualla == *Moths and Butterflies of Europe and North Africa *Vlindernet Luokka:Maayökköset
NOT-portti

NOT-portti ( tai inverter, käytetään suomalaista nimitystä ei) on looginen portti, joka vastaa loogista negaatiota ja siten sanaa ”ei”. Operaatiosta käytetään logiikassa joskus symbolia ot{}, eg tai \overline{A}. Sen merkitys on ”negaatio”, ts. propositiologiikan kaavana: (\ NOT\;p_0) \Leftrightarrow ( eg p_0) ja totuustauluna: p0 not p0 0 1 1 0 == Muuta == Jos EI-portti kytketään toiseen EI-porttiin negaatio kumoutuu eli: \overline{A} + \overline{A} = \overline{\overline{A}}=\,A Bittioperaatio NOT merkitään useissa ohjelmointikielissä: `~`. == Katso myös == * OR-portti * AND-portti * NOR-portti * NAND-portti * XOR-portti * XNOR-portti Luokka:Digitaalitekniikka Luokka:Matemaattinen logiikka
Fernando Soriano

Fernando Soriano Marco (s. 24. syyskuuta 1979 Zaragoza, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Almeríaa ja on pelipaikaltaan puolustava keskikenttäpelaaja. == Seurajoukkueura == Soriano on Zaragozan kasvatti. Ennen siirtymistään edustusjoukkueeseen hän pelasi kauden 2001–2002 lainalla Recreativossa. Ensimmäisellä kaudellaan 2003–2004 maan pääsarjassa Primera Divisiónissa hän kuului joukkueensa luottopelaajiin. Hän teki muun muassa voittomaalit otteluissa Racing Santanderia ja Barcelonaa vastaan. Joukkue voitti kauden päätteeksi Copa del Reyn, jonka loppuottelussa se kaatoi Real Madridin. Kaudeksi 2005–2006 Soriano siirtyi sarjatasoa alemmas Almeríaan. Hän pelasi ensimmäisellä kaudellaan 34 ottelua ja teki niissä seitsemän maalia. Seuraavalla kaudella hän oli joukkueensa näkyvimpiä hahmoja, kun se nousi ensimmäistä kertaa historiassaan Primera Divisióniin. Kausi 2009–2010 Almeríassa sujui moitteettomasti ja hän kuului jo kolmatta vuotta peräkkäin kiistattomasti joukkueen avauskokoonpanoon. Joukkueen edelliskausien maalipyssyn Álvaro Negredon lähdettyä kesän aikana pois Sorianon hyökkäysvastuu lisääntyi ja hän pelasi useita otteluita hyökkäävänä keskikenttäpelaajana. Hän onnistui kauden aikana maalinteossa seitsemästi. 21\. toukokuuta 2010 hän teki 2+1-vuotisen sopimuksen Osasunan kanssa. Kauden 2010–2011 jälkeen hän palasi takaisin Almeríaan. == Aiheesta muualla == * Fernando Sorianon tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt
Trumpettikurki

Trumpettikurki (Grus americana) on Kanadan kotoperäinen kurkilaji. Se elää nykyisin vain maan keskiosissa Luoteisterritorioiden ja Albertan rajoilla sijaitsevassa Wood Buffalon kansallispuistossa. Vastikään laji on onnistunut pesimään myös Wisconsinissa. Populaation koko on 382 yksilöä. Se on muuttolintu, ja talvehtii pääasiassa Texasissa Meksikonlahden rannalla. Carl von Linné kuvaili lajin holotyypin Hudsoninlahdeltan Kanadasta vuonna 1758.IBC == Ulkonäkö ja koko == Aikuisen trumpettikurjen ruumis on valkoinen, ja sen päässä on punainen laikku. Nokka on pitkä ja tumma. Nuoret trumpettikurjet ovat väriltään kanelinruskeita. Lentäessään trumpettikurki pitää pitkän kaulansa suorassa, ja jalat seuraavat niin ikään suorina perässä. Aikuisen trumpettikurjen mustat siivenkärjet näkyvät lentäessä. Trumpettikurki on tyypillisesti 1,26–1,6 metriä pitkä ja siipienväliltään noin 2 metriä. Aikuisen yksilön paino on noin 4,5–8,5 kiloa. Koiraat ovat naaraita kookkaampia. == Lähteet == Luokka:Kurjet Luokka:Uhanalaiset linnut
Keskeneräinen rakennus

thumb|Pohjois-Korean Ryugyŏng-hotelli olisi valmistuessaan yksi maailman korkeimmista hotelleista. Kuva toukokuulta 2005, ennen ulkopintaa peittävien lasien asennusta. Keskeneräinen rakennus on rakennus tai muu arkkitehtoninen kokonaisuus, kuten silta, tie tai torni, jonka rakentaminen on jätetty kesken joko pysyvästi tai väliaikaisesti. Useat rakennukset ovat jääneet keskeneräisiksi. Rakennusprojektin pysähtyminen on voinut tapahtua suunnitteluvaiheessa ennen varsinaisten rakennustöiden aloittamista. Yksi kuuluisimmista keskeneräisistä rakennuksista on Barcelonassa sijaitseva Antoni Gaudín suunnittelema Sagrada Família -kirkko, jonka rakennustyöt aloitettiin 1880-luvulla ja jonka odotetaan valmistuvan 2020-luvulla. On useita rakennuksia, joiden rakentaminen on jäänyt kesken. Joitakin rakennuksista voidaan hyödyntää keskeneräisinä, mutta osasta rakennuksista on valmiina ainoastaan runko. Esimerkki jälkimmäisistä on Pohjois-Koreassa sijaitseva Ryugyŏng-hotelli. Sen rakennustyöt aloitettiin 1987 ja aikataulussa valmistuessaan se olisi ollut maailman korkein hotelli. Rakennustyöt pysähtyivät taloudellisiin ongelmiin 1993, kun pystyssä oli vasta rakennuksen tukiranka. Hotellia alettiin rakentaa jälleen kesällä 2008. Sen jälkeen rakennuksen ulkopintaan on asennettu lasit, mutta sisätilat ovat edelleen rakentamatta. Osa rakennuksista on ollut jatkuvan rakentamisen kohteena vuosikymmenten tai jopa vuosisatojen ajan. Gaudín Sagrada Família on ollut rakenteilla 120 vuoden ajan. Rakentaminen viivästyi Espanjan sisällissodan takia. Sodan aikana rakennuksen alkuperäiset piirustukset tuhoutuivat ja myös osia rakennuksesta tuhottiin. Nykyään se on keskeneräisyydestään huolimatta Barcelonan suosituin nähtävyys. Kölnin tuomiokirkon rakentaminen kesti vielä kauemmin: työt aloitettiin vuonna 1248 ja saatiin päätökseen 632 vuoden kuluttua vuonna 1880. == Osittain valmistuneita rakennuksia == * Cuencan katedraali, Guenca, Espanja * Sienan katedraali, Siena, Italia * Torre de la Escollera, Cartagena, Kolumbia * Plaza Rakyat, Kuala Lumpur, Malesia * Ajudan kansallispalatsi, Lissabon, Portugali * Herrenchiemsee, Herreninsel, Baijeri, Saksa * Neuschwanstein, Baijeri, Saksa * Uuden-Seelannin parlamenttitalo, Wellington, Uusi-Seelanti * Hamilton Palace, East Sussex, Yhdistynyt kuningaskunta * Goodwood House, West Sussex, Yhdistynyt kuningaskunta * Woodchester Mansion, Stroud, Gloucestershire, Yhdistynyt kuningaskunta * National Monument, Edinburgh, Yhdistynyt kuningaskunta * Winchester Mystery House, San José, Kalifornia, Yhdysvallat * Bishop Castle, Colorado, Yhdysvallat * Super Power Building, Clearwater, Florida, Yhdysvallat * Boldt Castle, Thousand Islands, New York, Yhdysvallat Hitaasti etenevät rakennustyöt: * Cathedral of Saint John the Divine, New York, Yhdysvallat * Sagrada Família, Barcelona, Espanja * Kaliakran lähetysasema, Kaliakra, Bulgaria * Westminsterin katedraali, Lontoo, Iso-Britannia ==Lähteet== == Aiheesta muualla == Luokka:Rakennukset ja rakennelmat Luokka:Rakentaminen Luokka:Toteutumattomat rakennussuunnitelmat
NOR-portti

NOR-portti (, sanoista not or,) on digitaalielektroniikassa looginen portti, joka vastaa loogista Peircen nuoli -konnektiivia. Tästä konnektiivista käytetään logiikassa joskus symbolia \overline{\lor}. Sen merkitys on "ei... eikä...", eli se on tosi vain, kun molemmat sen yhdistämät lauseet ovat epätosia, propositiologiikan kaavana (p_0 \ nor \ p_1) \Leftrightarrow (\overline{p_0 \lor p_1}). NOR- ja vastaavasti NAND-portti on niin sanottu universaali portti, jota käyttämällä on mahdollista toteuttaa kaikki muut loogiset portit. Totuustauluna: p0 p1 p0 or p1 0 0 1 0 1 0 1 0 0 1 1 0 ==Muiden porttien tuottaminen NOR-portilla== Alla näkyvässä piirikaaviossa on muodostettu järjestyksessä NOT-, OR- ja AND-portit käyttämällä NOR-portteja. NAND-portin pystyy toteuttamaan lisäämällä NOR-portin kuvassa viimeisenä näkyvän AND-portin lähtöön. == Katso myös == * XOR-portti * XNOR-portti == Aiheesta muualla == * Luokka:Digitaalitekniikka Luokka:Matemaattinen logiikka
Jaakko Laitinen & Väärä Raha

Jaakko Laitinen & Väärä Raha on suomalainen, Balkanin alueen perinnemusiikkia ja suomalaista iskelmää musiikissaan yhdistelevä yhtye. Yhtyeen kaikki jäsenet asuivat vuonna 2010 Helsingissä, mutta ovat alun perin lähtöisin Lapista. Yhtye nimittääkin musiikkiaan Lapland-BalkaniksiLaulun synty: Jaakko Laitinen & Väärä raha 2.-6.8. 2010. Yle.fi Perämeri. Viitattu 29.8.2010.. Yhtyeen laulaja ja lauluntekijä on Jaakko Laitinen, joka toimii laulajana ja sanoittajana myös vuonna 2019 perustetussa yhtyeessä Lehtojärven Hirvenpää. Helmi Levyt julkaisi yhtyeen kaksi ensimmäistä levyä keväällä 2010 ja 2012. Playground Music Finland julkaisi joulukuussa 2013 orkesterin kolmannen levyn Lapland-Balkan. Neljäs albumi 'Näennäinen' julkaistiin Suomessa joulukuussa 2016 (Playground Music Finland) ja alkuvuodesta 2017 saksankielisessä Euroopassa (Asphalt Tango Records). Toinen albumi, Yö Rovaniemellä, valittiin vuoden 2012 kansanmusiikkilevyksiVuoden Kansanmusiikkilevy 2012 -palkinto kolmelle huikealle julkaisulle kansanmusiikki.fi Viitattu 18.3.2013. yhdessä Friggin Polka V, sekä Kardemimmien Autio Huvila -albumien kanssa. Yhtye sai myös vuoden 2012 Femma-palkinnonVuoden 2012 Aholaita-Femma: Jaakko Laitinen & Väärä Raha femmagaala.fi Viitattu 18.3.2013. kategoriassa Aholaita-Femma. Kappale "Hän ei lemmi mua", nousi Ylen Radio Suomessa kymmenen soitetuimman kappaleen joukkoon viikolla 27 vuonna 2010.Soitetuimmat 5.7.2010 - 11.7.2010. Yle.fi Radio Suomi. Viitattu 29.8.2010. ==Yhtyeen jäsenet== * Jaakko Laitinen – laulu * Ilkka Arola – trumpetti, buzuki * Marko Roininen – haitari * Juho Kanervo – kontrabasso * Janne Hast – rummut ===Aiemmat jäsenet=== * Jarkko Niemelä (2009-2018) - trumpetti ja buzuki * Tuomo Kuure (2009-2020) - kontrabasso == Diskografia == === Studioalbumit === * * * * * === Muut julkaisut === * * * * *Bonaparty (2015, feattaus baijerilaisen Django 3000 -yhtyeen levyllä) *Pandemonium Gitano (2015, kokoelma, laulu "Murhamiesten markkinoilla feat Asa Masa") Tiedosto:Jaako Laitinen&V;äärä Raha-5.jpg Tiedosto:Jaako Laitinen&V;äärä Raha-3.jpg Tiedosto:Jaako Laitinen&V;äärä Raha-6.jpg Tiedosto:Jaako Laitinen&V;äärä Raha-10.jpg ==Lähteet== ==Aiheesta muualla== * Viralliset kotisivut * Myspace Luokka:Suomalaiset maailmanmusiikkiyhtyeet
XNOR-portti

XNOR-portti (, sanoista exclusive not or, joskus käytetään suomalaista nimitystä poissulkeva ei-tai tai sama) on looginen portti. Vastaavasta loogisesta operaatiosta käytetään logiikassa joskus symbolia \overline{\oplus} tai \odot. Sen merkitys on ”molemmat ovat epätosia tai molemmat ovat tosia”, ts. propositiologiikan kaavana: (p_0 \ xnor \ p_1) \Leftrightarrow \overline{(p_0 \land eg p_1) \lor ( eg p_0 \land p_1)} ja totuustauluna: p0 p1 p0 xnor p1 0 0 1 0 1 0 1 0 0 1 1 1 == Katso myös == * NOT-portti * OR- portti * AND-portti * NAND-portti * NOR-portti * XOR-portti Luokka:Digitaalitekniikka Luokka:Matemaattinen logiikka
Vuosisadan auto

thumb|Vuosisadan automalliksi valittu Ford Model T. Vuosisadan auto oli kansainvälinen palkinto, joka annettiin 1900-luvun vaikutusvaltaisimmalle autolle. Global Automotive Elections Foundation valitsi voittajaksi Ford Model T:n Las Vegasissa järjestetyssä gaalatilaisuudessa 18. joulukuuta 1999. == Valintaprosessi == Global Automotive Elections Foundation valitsi lokakuussa 1996 palkintoehdokkaiksi 700 automallia, joista asiantuntijaraati valikoi helmikuussa 1997 jatkoon 200 mallia. Syyskuussa 1997 automalleja oli jäljellä sata. Tämän jälkeen yleisö pääsi äänestämään internet-äänestyksellä kymmenen suosikkimalliaan. Asiantuntijat puolestaan valitsivat 25 mallia. Yhdeksän yleisöäänestyksen autoista oli myös asiantuntijoiden suosikkeja, joten lopullisiksi vaihtoehdoiksi selvisi yhteensä 26 automallia. Ehdokkaat Merkki Malli Vuosi Maa AC Cobra 1965–1967 Yhdistynyt kuningaskunta/Yhdysvallat Alfa Romeo Giulietta Sprint Coupé 1954–1968 Italia Audi Quattro 1980–1991 Saksa Austin Seven 1922–1939 Yhdistynyt kuningaskunta BMW BMW 328 1936–1940 Saksa Bugatti T35 1926–1930 Ranska Chevrolet Corvette Stingray 1963–1967 Yhdysvallat Citroën Traction Avant 1934–1957 Ranska Citroën 2CV 1948–1990 Ranska Citroën DS19 1955–1975 Ranska Ferrari 250 GT SWB Berlinetta 1959–1962 Italia Fiat 500 Topolino 1936–1948 Italia Ford Model T 1908–1927 Yhdysvallat Ford Mustang 1964–1968 Yhdysvallat Jaguar XK120 1948–1954 Yhdistynyt kuningaskunta Jaguar E-Type 1961–1975 Yhdistynyt kuningaskunta Mercedes-Benz S/SS/SSK 1927–1932 Saksa Mercedes-Benz 300 SL Coupé 1954–1957 Saksa Mini all types 1959–2000 Yhdistynyt kuningaskunta NSU Ro 80 1967–1976 Saksa Porsche 911 1963–present Saksa Renault Espace 1984–present Ranska Rolls-Royce Silver Ghost 1907–1925 Yhdistynyt kuningaskunta Rover Range Rover 1970–1996 Yhdistynyt kuningaskunta Volkswagen Kupla 1946–present Saksa Volkswagen Golf 1974–present Saksa Willys Jeep 1941–1945 Yhdysvallat == Lopputulokset == Sija Automalli Pisteet 1 Ford Model T 742 2 Mini 617 3 Citroën DS 567 4 Volkswagen Kupla 521 5 Porsche 911 303 luokka:Autot Luokka:Kunniamaininnat
Moderni perhe

Moderni perhe (engl. Modern Family) on yhdysvaltalainen ns. "mokumenttimuotoon" tehty tilannekomediasarja, jonka esittäminen alkoi 23. syyskuuta 2009 ABC-televisiokanavalla. Sarjasta tehtiin 11 tuotantokautta, ja sarjan viimeinen jakso esitettiin 8. huhtikuuta 2020. Suomen levityksessä sarjasta on nähty 11 kautta suoratoistopalvelu Netflixin julkaistua yhdennentoista kauden jaksot vuoden 2021 tammikuun alussa. Kausia 9 ja 10 on esitetty myös Ava-televisiokanavalla. Sarjassa seurataan vaatekaappialalla menestyneen Jay Pritchettin ja hänen kahden aikuisen lapsensa, Clairen ja Mitchellin, perheiden elämää. Monikulttuuriset suhteet, adoptio ja samaa sukupuolta olevien avioliitto ovat vain muutamia ajankohtaisia aiheita, joita TV-sarjan kolme erilaista perhettä joutuvat käsittelemään arjen tohinoissaan.Modernin perheen 1. tuotantokauden -DVD-boksin takakansi. Julkaisija: Twentieth Century Fox Home Entertainment. 2011. Moderni perhe on palkittu viidesti peräkkäin parhaan komediasarjan Primetime Emmy -palkinnolla, vuosina 2010–2014. Se on palkittu myös parhaan musikaali- tai komediasarjan Golden Globella tammikuussa 2012. Lisäksi sarja on palkittu neljästi parhaan näyttelijäkokoonpanon SAG-palkinnolla. Sarjan pilottijakso esitettiin Suomessa ensimmäisen kerran MTV3-kanavalla 5. tammikuuta 2010. Sarjan varsinaisen esittämisen oli määrä alkaa syksyllä 2010, mutta aikaisemmasta tiedosta poiketen sarjan esittäminen alkoikin vasta 7. huhtikuuta 2011. Toinen tuotantokausi esitettiin suoraan ensimmäisen tuotantokauden jälkeen. Toisen tuotantokauden jaksoihin siirryttiin 22. syyskuuta 2011. ==Näyttelijät== == Tuotantokaudet == ==Lähteet== ==Aiheesta muualla== * Ohjelman viralliset kotisivut * Ohjelman suomalaiset kotisivut * Luokka:Seulonnan keskeiset artikkelit
Vuoden runoilija

Vuoden runoilija (Poeta Finlandiae) on palkinto, jonka Suomen runoilijaliitto myönsi vuosittain 1993–2002. ==Palkinnon saajat== * 1993 Bo Carpelan, Lassi Nummi * 1994 Juice Leskinen * 1995 Tommy Tabermann * 1996 Paavo Haavikko * 1997 ei jaettu * 1998 Mirkka Rekola * 1999 Hannu Helin * 2000 Arvo Salo * 2001 Sirkka Selja * 2002 Jukka Itkonen Lähde: == Lähteet == Luokka:Suomalaiset kirjallisuuspalkinnot
Clément Ader

Clément Ader (2. huhtikuuta 1841 Muret – 5. maaliskuuta 1925 Toulouse) oli ranskalainen insinööri ja keksijä. Hänet tunnetaan erityisesti lentämisen uranuurtajana. Hänen höyrykäyttöisen lentokoneensa nimi oli Éole. ==Elämäkerta== Clément Aderin isä oli François Ader ja äiti isän toinen aviopuoliso Antoinette Forthané. Aderin suku oli monen sukupolven ajan ollut huonekalupuuseppiä ja eräs esi-isistä oli ollut arkkitehti ja huonekalupuuseppä, jonka tunnetuin työ oli Oxin kylän kirkko. Ader valmistui ylioppilaaksi Toulousessa. Jo 15 vuoden ikäisenä hän suoritti ylioppilastutkinnon, ja opettajat luonnehtivat häntä tunnolliseksi ja matematiikasta sekä piirustuksesta kiinnostuneeksi oppilaaksi. Icare n°68 ==Velosipedi ynnä muuta== Kun Ader saapui Pariisin maailmannäyttelyyn vuonna 1867, hän löysi Pierre Michaux’n velosipedin. Seuraavana vuonna hän ryhtyi valmistamaan velosipedeja, joita kutsuttiin raakakumisiksi velosipedeiksi. Saksan–Ranskan sota kuitenkin katkaisi hänen kehittely- ja keksijätoimintonsa. ===Puhelin=== Pariisissakin Ader tarvitsi rahaa elättääkseen perustamansa perheen. Hän kiinnostui syntymässä olevasta puhelimesta. Hän täydensi ja kehitti Graham Bellin keksintöä ja ryhtyi myymään parantelemiaan tuotteita Pariisissa. Hän kehitti myös teatteripuhelimen, jossa kuuntelija saattoi jäädä kotiin ja kuunnella Pariisin oopperan lähetystä kotonaan. == Lähteet == == Aiheesta muualla == Luokka:Ranskalaiset lentokonesuunnittelijat Luokka:Ranskalaiset keksijät Luokka:Vuonna 1841 syntyneet Luokka:Vuonna 1925 kuolleet
Kustannustoimittaja

Kustannustoimittaja on kirjankustantamossa työskentelevä henkilö, jonka tehtäviin kuuluu erilaisten kustannustuotteiden, kuten kirjojen toteutus ja suunnittelu. Kustannustoimittaja tekee yhteistyötä sekä tekijän, teknisen valmistuksen että markkinoinnin kanssa. Kustannustoimittajan työ kohdistuu kotimaiseen ja käännettyyn kaunokirjallisuuteen, oppikirjoihin, sähköisiin oppimateriaaleihin, lasten- ja nuortenkirjallisuuteen, tietokirjallisuuteen ja sarjakuviin. Kirjailijalle luotettava kustannustoimittaja on tärkeä. Hän on usein ensimmäinen käsikirjoituksen ulkopuolinen lukija, ja hänen tehtävänsä on auttaa kirjailijaa parantamaan tekstiään. Varsinaista ammattiin johtavaa koulutusta ei ole. Edellytyksenä on useimmiten soveltuva korkeakoulututkinto. Yleensä kustannustoimittajat ovat opiskelleet suomen kieltä tai kirjallisuustieteitä. Tietokirjojen kustannustoimittajilla on usein eri erikoisalojen koulutus. Suomessa kustannustoimittajan paikkoja avautuu harvoin vapaaseen hakuun ja paikoista käydään kovaa kilpailua. Kustannustoimittajien ammattiliittona on toiminut vuodesta 1995 alkaen Suomen journalistiliitto. Suomen Kirjasäätiö myöntää vuosittain Alvar Renqvist -palkinnon ansioituneelle kustannustoimittajalle. == Lähteet == == Kirjallisuutta == * *
Manfred Kokot

Manfred Kokot (s. 3. tammikuuta 1948 Templin) on Itä-Saksaa edustanut yleisurheilija ja olympiamitalisti. Hän kilpaili pikajuoksussa ja edusti urallaan kahta eri seuraa, SC Leipzigia ja SC DHfK:ta. Kokot oli mukana maansa hopeaa voittaneessa pikaviestijoukkueessa Montrealin olympialaisissa 1976. Lisäksi hän voitti pikaviestissä kaksi mitalia EM-kilpailuista ja 60 metrillä kolme mitalia sisäratojen EM-kilpailuista. Kun vuonna 1987 kansainvälinen yleisurheiluliitto vahvisti ensimmäiset viralliset sisäratojen maailmanennätykset merkittiin 50 metrin juoksun maailmanennätys Kokotin nimiin. Myöhemmin tämä aika 5,61 vuodelta 1973 kuitenkin katsottiin virheelliseksi ja pyyhittiin ME-tilastosta. Kokot itsekään ei ollut koskaan pitänyt aikaa oikeana. == Henkilökohtaiset ennätykset == * 60 m (sisäradat): 6,58 (1974) * 100 m (käsiaika): 10,0 s (1971) * 100 m (sähköaika): 10,28 (1976) == Lähteet == Luokka:Itäsaksalaiset pikajuoksijat Luokka:Itäsaksalaiset olympiamitalistit Luokka:Vuonna 1948 syntyneet Luokka:Elävät henkilöt
Antje Schmidt

Antje Schmidt (s. 1967 Moers, Nordrhein-Westfalen, Saksa) on saksalainen näyttelijä. Hänet tunnetaan parhaiten rooleistaan elokuvassa Der Elefant in meinem Bett (1999) ja rikossarjasta Syyttäjä. Schmidt näyttelee sarjassa Corinna Nagoldia. Hän on näytellyt myös televisiosarjoissa Kahden keikka, Siska, Polizeiruf 110, Tatort ja Tutkija. ==Palkinnot== *Bavarian TV Award (2000) ==Aiheesta muualla== * Luokka:Saksalaiset näyttelijät Luokka:Vuonna 1967 syntyneet Luokka:Elävät henkilöt
Jinhua

Jinhua (, pinyin: Jīnhuá Shì) on prefektuuritason kaupunki Kiinan Zhejiangin maakunnan keskellä. Kaupungin keskusta sijaitsee linnuntietä runsas 140 kilometriä maakunnan pääkaupunki Hangzhousta etelälounaaseen. Kaupungin väkiluku on 5,362 miljoonaa (2010) ja pinta-ala 10 919 neliökilometriä. Jinhuan kaupunki rajautuu etelässä Lishuin, lännessä Quzhoun, pohjoisessa Hangzhoun ja Shaoxingin, sekä idässä Taizhoun prefektuuritason kaupunkiin. Piirikuntatasolla kaupunki jakautuu yhdeksään osaan seuraavasti: ;Kaupunkipiirit (2) * Jindong * Wucheng, hallinnollinen keskus ;Piirikuntatason kaupungit (4) * Dongyang * Lanxi * Yiwu * Yongkang ;Piirikunnat (3) * Pan'an * Pujiang * Wuyi Nähtävyyksistä mainittakoon esimerkiksi Aasian, joidenkin lähteiden mukaan maailman suurin elokuvastudio, Hengdian World Studios, joka toimii Dongyangin kaupungissa. Yiwun kaupungissa toimii Kiinan suurin raaka-ainepörssi. Jinhua huochezhan 20120218.jpg|Jinhuan rautatieasema. Yiwu China (Original picture retouched).jpg|Yiwu, piirikuntatason kaupunki. 義烏機場.jpg|Yiwun lentoasema. Hengdian World Studios 011.jpg|Hengdian-elokuvakaupungin rakennuksia ja maisemaa. Hengdian World Studios 001.jpg|Hengdian-elokuvakaupungin rakennuksia ja maisemaa. Yongkang Night.jpg|Yönäkymä Yongkangin kaupungista. Fabao Xianglong Ta 20120218-10.jpg|Pagodi. Wuyi huochezhan 20120219.jpg|Wuyin piirikunnan rautatieasema. Wuyi Shuxi Qiao 20120219-2.jpg|Katettu Shuxi-silta Wuyin piirikunnassa. ==Lähteet== == Aiheesta muualla == *Jinhua City Information (erityisesti talouspainotus) (chinaknowledge.com) *Jinhua China (jinhua.gov.cn) Luokka:Zhejiangin kaupungit Luokka:Zhejiangin prefektuurit
Atsam

Atsam on Kadunan osavaltiossa Nigeriassa puhuttu nigeriläis-kongolainen kieli. Sitä puhuu äidinkielenään noin ihmistä. Atsam kuuluu nigeriläis-kongolaisten kielten atlanttiseen haaraan ja edelleen kainji-kielten ryhmään. Sen läheisin sukukieli on piti. == Lähteet == Luokka:Benuenkongolaiset kielet Luokka:Nigerian kielet
Fiona Schwartz

Fiona Coors, o.s. Schwartz (s. 7. kesäkuuta 1972 Hameln, Länsi-Saksa) on saksalainen näyttelijä. Hänet tunnetaan televisiosarjasta Syyttäjä, jossa hän näytteli Kerstin Klaria 2005-2023. Schwartz on näytellyt myös televisiosarjoissa 4 gegen Z, Kettu, Kahden keikka, Etsivä Lea Sommer ja Krista. Hän on näyttelijä Stephan Schwartzin tytär. ==Aiheesta muualla== * Luokka:Saksalaiset näyttelijät Luokka:Vuonna 1972 syntyneet Luokka:Elävät henkilöt
Radost Bokel

pienoiskuva|Radost Bokel vuonna 2012. Radost Bokel (s. 4. kesäkuuta 1975 Bad Langensalza, Itä-Saksa) on saksalainen näyttelijä ja malli. Hänet tunnetaan televisiosarjasta Syyttäjä, jossa hän näyttelee Susanne Selbachia. Bokel on näytellyt myös muun muassa televisiosarjassa Rikospaikalla. Hänen uransa näyttelijänä alkoi jo 1980-luvulla pääroolista fantasiaelokuvassa Momo (1986). ==Aiheesta muualla== * *Radost Bokelin kotisivut Luokka:Saksalaiset näyttelijät Luokka:Saksalaiset mallit Luokka:Vuonna 1975 syntyneet Luokka:Elävät henkilöt
Paige Turco

Jean Paige Turco (s. 17. toukokuuta 1965 Springfield, Massachusetts) on yhdysvaltalainen näyttelijä. Hänet tunnetaan Melanie Cortlandtin roolista televisiosarjassa All My Children, American Gothic, sekä April O’Neilin roolista elokuvissa Teinimutanttininjakilpikonnat 2: Mönjän salaisuus ja Teinimutanttininjakilpikonnat III.Paige Turco Moves From a Soap to Become the Ninja Turtles' Friend Los Angeles Times 30.3.1991 Viitattu 29.8.2010 Hän näyttelee myös The 100 sarjassa Abigail Griffiniä. Turco on harrastanut tanssia nuoresta lähtien. Hän opiskeli Springfieldissä Kiley Junior High Schoolin aikana balettia ja opiskeli myöhemmällä iällä tanssia ja balettia New Englandissa, Amherstissa ja Länsi-Massachusettsissa. Sittemmin Turco opiskeli näyttelijäksi Connecticutin yliopistossa ja jätti tanssimisen nilkkavamman vuoksi. Turcon ensimmäinen televisiorooli oli Guiding Light televisiosarjassa, jossa hän näytteli vuosina 1987–1989. ==Yksityiselämä== Turco on ollut naimisissa Jason O’Maran kanssa vuodesta 2003 lähtien. Parilla on lapsi nimeltään David. ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1965 syntyneet Luokka:Elävät henkilöt